พฤศจิกายน พ.ศ. 2547

พฤศจิกายน พุทธศักราช 2547 เป็นเดือนที่ 11 ของปี พ.ศ. 2547 วันแรกของเดือนเป็นวันจันทร์ วันสุดท้ายของเดือนเป็นวันอังคาร

 วันอาทิตย์ที่ 14 พฤศจิกายน 2547 
 ตัวแทนอาจารย์จากหลายมหาวิทยาลัยเข้าพบนายกรัฐมนตรี ยื่นหนังสือต่อรัฐบาลกรณีการแก้ไขปัญหาความรุนแรงในจังหวัดชายแดนภาคใต้ โดยเสนอให้นายกรัฐมนตรีกล่าวคำขอโทษต่อครอบครัวผู้เสียชีวิตในเหตุการณ์ที่ตากใบ ใช้สันติวิธีในการแก้ไขปัญหา และใช้หลักการการมีส่วนร่วมของประชาชนในท้องถิ่น โดยเสนอให้ร่วมกันก่อตั้ง "คณะกรรมการสมานฉันท์แห่งชาติ" เพื่อระดมความคิดเห็นจากทุกฝ่าย

 วันพฤหัสบดีที่ 11 พฤศจิกายน 2547 
 นายยัสเซอร์ อาราฟัต ประธานาธิบดีปาเลสไตน์ ถึงแก่อสัญกรรม เมื่ออายุ 75 ปี

 วันอังคารที่ 9 พฤศจิกายน 2547 
 เปิดตัว มอซิลลา ไฟร์ฟอกซ์ 1.0 เป็นเว็บเบราว์เซอร์คู่แข่งสำคัญของไมโครซอฟท์

 วันพุธที่ 3 พฤศจิกายน 2547 
 พล.ต.อ.ประทิน สันติประภพ สมาชิกวุฒิสภากรุงเทพมหานคร ชกหน้านายอดุลย์ วันไชยธนวงศ์ ส.ว.แม่ฮ่องสอน ระหว่างการประชุมวุฒิสภาเกี่ยวกับเอกสารปกเหลืองของนายเจิมศักดิ์ ปิ่นทอง ส.ว.กรุงเทพฯ เหตุการณ์นี้ทำให้ถูกวิพากษ์วิจารณ์อย่างมากถึงภาพลักษณ์ของวุฒิสภา

หมวดหมู่:พฤศจิกายน
หมวดหมู่:พ.ศ. 2547